Folketing
2004-10-28

Så er det jo altså ikke bare et spørgsmål om temperament, fru minister, så er det også et spørgsmål om, at man tager bestik af, hvad det er for en kritik, der er blevet rettet fra forskellig side mod den danske lovgivning på det her område. (Kort bemærkning). Familie- og forbrugerministeren (Henriette Kjær): Jeg har stor respekt for FN's Børnerettighedskomités kritik, men vil godt slå fast her, at den ikke er rettet direkte mod den her lov. Det var mod dansk lovgivning generelt, hvor man godt kunne ønske sig, at børns rettigheder blev fremhævet. Det gælder så selvfølgelig også denne her lov, men det var sådan mod det samlede lovkompleks i Danmark, så der er ikke sådan en målrettet kritik mod lige præcis forældremyndighedsloven eller de love, der regulerer det område.